stanford-oval/wikipedia huggingface dataset:
אלון גור אריה

| --- | --- |

 לידה:  5 בספטמבר 1976 (בן 48) ראשון לציון, ישראל 
 מדינה:  ישראל 
 http://aloncomedy.weebly.com
 פרופיל ב-IMDb
 
אלון גור אריה במהלך צילומי סדרת הילדים "מהפך בפח", 2013
אלון גור אריה (נולד ב-5 בספטמבר 1976) הוא במאי, תסריטאי, מרצה, שחקן, קומיקאי, עורך, מלחין, מפיק מוזיקלי, שדרן רדיו ומפיק קולנוע וטלוויזיה ישראלי.
ביוגרפיה

נולד ליואל ולוויויאן גור אריה, גדל בראשון לציון, כבכור מבין שלושה אחים. התחיל ללמוד פסנתר בגיל שש, תמיד היה מאייר קומיקסים, מצייר ומלחין מנגינות; מילדותו צפה בקומדיות. בכיתה ט' זכה בפסטיבל ארצי של הצופים עבור שיר שחיבר, והמשיך לכתוב, לביים ולהלחין לפסטיבלים ומחזות זמר במסגרת זו.
גור אריה דחה את גיוסו לצבא בשנה, על-מנת להקים את גרעין אתגר בצופים, גרעין של אנשים ספורים שהיו מקימים בפריפריה שבטי צופים. בצה"ל שירת כמדריך ביחידת ההסברה החינוכית "שרון", שעוסקת בידיעת הארץ ובאיכות הסביבה והיה חייל מצטיין של חיל החינוך והנוער.
בתום שירותו עבד כמפיק מוזיקלי של פסטיבלים שונים, וכן אייר קומיקסים בשבועון "ראש אחד".
הוא למד קולנוע בבית הספר לאמנות "קאמרה אובסקורה", בימוי ועריכה ועשיית סרט גמר (2003-1999).
בשנת 2009 שנה השתתף ב-"Talent Campus" של פסטיבל הסרטים הבינלאומי בברלין.
משמש כמרצה לתסריטאות בבית הספר "סם שפיגל"
משמש כעורך תסריט ולקטור מטעם קרנות הקולנוע בישראל.
גור אריה נבחר לרשימת חמישים אנשי השנה בתרבות ובבידור על ידי מאקו תרבות לשנת ה'תשע"ט.
הוא נוהג לכתוב את הסרטים והסדרות שהוא מביים, ולעיתים להלחין חלק מהמוזיקה.
קולנוע > המוסד הסגור

ב-2007, בתום ארבע שנות עבודה, יצא לאקרנים סרטו הקצר והעצמאי של גור אריה "המוסד הסגור", בכיכובם של רון שחר, אילן דר, לנה אטינגר ואלי גורנשטיין. הקרנת הבכורה נערכה בפסטיבל הקולנוע ירושלים ומיד אחר כך החל בהקרנות מסחריות קבועות בעיקר בסינמטקים. כ-80,000 איש צפו בו(נכון לאוקטובר 2018). הסרט היה אמור להיות פרויקט הגמר שלו בלימודי הקולנוע, הוא נפסל ויצא בסוף כהפקה עצמאית. למרות הגדרתו כקומדיה מטורפת הסרט נבחר להיות מוקרן בתחרות הדרמה בפסטיבל הסרטים ירושלים. הסרט זכה בפרס הבמאי הטוב ביותר - Houston Comedy Film Festival 2009, פרס בחירת הקהל - Toronto World Of Comedy Film Festival 2009, פרס אפקטים מיוחדים הטובים ביותר - Houston Comedy Film Festival 2009, פרס סרט האקשן הטוב ביותר - Action On Film Festival 2010 - לוס אנג'לס, פרס הקומדיה הטובה ביותר - Dixie Film Festival 2010 - אטלנטה, ציון לשבח - MocFest 2010 - הוליווד.
קולנוע > מבצע ביצה

סרט הקולנוע "מבצע ביצה" בכיכובם של ירון ברלד, שלומי קוריאט, יהורם גאון, דנה סמו, חיים אוסדון, טל מוסרי, אסף אשתר, טילטיל, תומר שרון ומאי ז'פקו. זהו סרט הרפתקאות, קומי ומוזיקלי לכל המשפחה. הסרט יצא ב-10 באוגוסט 2017, והפיקה אותו חברת סרטי יונייטד קינג.
הסרט משלב אפקטים מיוחדים כמו פיל וירטואלי, סלע ממודל מחשב שמוחץ רכב, בעלי חיים משולבים בסצנות עם שחקנים. הסרט צולם בספארי ברמת גן ובשמורת גמלא שברמת הגולן.
קולנוע > המוסד (סרט)

ב-2018 החלו צילומי סרט הקולנוע "המוסד", קומדיה סאטירית, אתחול מחדש לסרטו הקצר של גור-אריה משנת 2007 "המוסד הסגור". זוהי סאטירה הצוחקת על מוסד הריגול והביטחון הישראלי-בינלאומי, בפרט על המוסד ועל צה"ל. בכיכוב: צחי הלוי, עדי הימלבלוי, עומר דרור, אפרת דור, שלומי קוריאט, טל פרידמן, דביר בנדק, עידו מוסרי, גילה אלמגור, אילן דר, תומר שרון, מיטל דוהן ושירן סנדל.
הסרט הוקרן לראשונה ב-27 ביוני 2019 והוא הסרט הישראלי הקופתי ביותר לשנת 2019. לאלון התלוו לעבודה על הפרויקט במאי ויוצר הפרודיות ההוליוודי דייוויד צוקר והבמאי והיוצר הישראלי אבי נשר.
הסרט הוקרן בפסטיבל הסרטים טאלין אסטוניה בבכורה ומשם המשיך להקרנות מסחריות בבתי הקולנוע באירופה בדיבוב לשפות מקומיות ונמכר ל-HBO.
קולנוע > המוסד: ברית ואף מילה

בדצמבר 2024 הוקרן לראשונה "המוסד: ברית ואף מילה" בפסטיבל שומרון ולאחר מכן בסינמטק תל אביב כחלק מ"טרילוגיית המוסד הסגור".
סרט קצר שמתרחש ביקום "המוסד" ו"המוסד הסגור". תאריך הפצתו נדחה בגלל מלחמת חרבות ברזל.
קולנוע > תסריטים לקולנוע עלילתי

אלון כתב את התסריט לסרטי הקולנוע "גויאבות" ו"האוצר מעבר לנהר" יחד עם קובי מחט שגם ביים.
ב-2015 השתתף בקומדיה "סרט אפס" בתפקיד אריה האמרגן.
ביים וכתב את הסרטים הקצרים "מלחמת המלבי", "לשיר עם האויב", "אפי השומר".
ביים, כתב והלחין את "גולגולנוע", שני מופעים קולנועיים משולבים באנימציה ובמופע לילדים, בו מופיעים דמות וירטואלית על המסך ושחקנים על הבמה.
קולנוע תיעודי > אנחנו לא ניפרד לעולם

בשנת 2022 ביים וכתב את הסרט התיעודי "אנחנו לא ניפרד לעולם", על חייו ויצירתו של יהודה בארקן. הקרנת הבכורה נערכה בתחרות התיעודית בפסטיבל הסרטים הבינלאומי חיפה ובהמשך בפסטיבל קולנוע דרום.
הסרט הוא הפקה ראשונה משותפת של YES ו-HOT, שודר לראשונה ב-12 בדצמבר 2022 וזכה לסיקור תקשורתי בולט, בעיקר נסוב הדיון על הקריינות שבוצעה בגוף ראשון בקולו של המנוח. גור אריה ביקש לשמור בסוד את יצירת הקול במשך שבוע כדי להפוך את העניין למתיחה בסגנון בארקן. דגש מיוחד ניתן לסקסיזם והחפצת נשים בסרטים אלו.
קולנוע תיעודי > ימים טובים

בשנת 2024 ביים וכתב את הסרט התיעודי "ימים טובים: סיפורו של זאב רווח" אודות חייו ויצירתו של השחקן והבמאי זאב רווח.
הסרט נבחר להשתתף בתחרות בפסטיבל הסרטים הבינלאומי חיפה בשנת 2024 (נדחה בגלל מלחמת חרבות ברזל לינואר 2025) בפסטיבל דוק אביב גליל, בפסטיבל קולנוע דרום וישודר בערוצים HOT8 וערוץ YES ישראלי.
רווח נפטר ב-18 בינואר 2025 בגיל 84, 36 שעות אחרי הקרנת הסרט אודותיו בפסטיבל דוק אביב.
קולנוע תיעודי > ספי

בשנת 2024 שימש כבמאי נוסף בסרט התיעודי "ספי" על חייו ויצירתו של השחקן והקומיקאי ספי ריבלין. הסרט שודר ב-HOT8
טלוויזיה > במאי ותסריטאי

מוטי אבירם (במאי, עורך תוכן ויוצר התוכניות הקומיות "זהו זה!", "בבית של פיסטוק" ו"רחוב סומסום") האזין לתוכנית הרדיו "היפופוטם" ולקח את גור אריה לעבוד כעוזרו. אחר-כך הקים אבירם, ביחד עם התסריטאי והבמאי חיים אידיסיס חברה בשם "סאבטקסט", שמטרתה ליצור חבר כותבים יצירתי. במסגרתה היה גור אריה עוזר במאי, תסריטאי ומלחין בסדרות בערוץ לוגי כמו "מה שלמה", "חוכמולוגי", ובערוץ הילדים "ברוכים הבאים לבית הספר חגבים" ו"הצלצול הוא בשבילי" ובערוץ הופ! "נחשון כל יכול". בסדרות אלו גם הלחין ועיבד את הפסקול והשירים.
ב-2004 כתב את קטעי חבורת "מה קשור" בפינתם בחדשות 10 וב-2007 בתוכנית הלייט נייט היומית ב-HOT.
ב-2005 עבד כעוזר במאי של יצחק שאולי בפרק האיחוד של "קרובים קרובים".
ב-2006 היה כותב ראשי ומפתח תוכן בערוץ 10.
ב-2008 הגיש פינה סאטירית קבועה בתוכנית "עד כאן" בהנחיית יעקב כהן. מערכונים שכתב הופיעו בתוכניות פאנל ומערכונים ברשת "שבוע סוף!", "משחק מכור" ו"הספסל האחורי". באותה שנה היה שותף לכתיבת מופע היחיד של מיקי קם "מיקי קם-רגל פה רגל שם".
ב-2009 הוא יצר, כתב וביים את "קרטושקס", סדרה עלילתית לאינטרנט של שטראוס עם חברת ההפקה דה בוקס, בה כיכבו תומר שרון ועופר סקר.
בשנים 2009-2011 מונה לכותב ראשי ב"נגה תקשורת". במסגרת זו הופקו לערוץ הילדים מגוון תוכניות ביניהן "המקום האמיתי", סיטקום יומי בסגנון "לארי סאנדרס" על מאחורי הקלעים של הערוץ. גור אריה גם כתב וביים חלק מהפרקים.
ב-2012 עבר לערוץ לוגי. הוא יצר סדרה בשם "תעלומות מהאגדות", בה כיכבו תומר שרון, יובל סגל וקרן שניוק והיה עורך תסריט ובמאי שחקנים.
באותה שנה הוא ערך תסריט וביים גם את העונה השלישית של קומדיית המצבים "בית ספר למכשפים". בסדרה כיכבו ליאת הר לב, עידו מוסרי, דב רייזר, מירב פלדמן וליאור פאוקר.
ב-2012 כתב את "ספר הבדיחות הראשון שלי" בהוצאת קלסיקלטת שכלל כפתור צחוק פרוע בקולו של גור אריה.
ב-2013 ביים והיה מיוצרי וכותבי הסדרה "עמי'לה", קומדיית מצבים על עולם הסטנד-אפ בכיכובם של עמי אנידג'ר ושראל פיטרמן. זוהי הפקת המקור הראשונה של ערוץ zoom יחד עם Hot vod.
ב-2016 ביים וכתב את הסדרה "קצפת ותות", שעוסקת בעונות השנה עבור Hot vod. מככבים בסדרה ישראל גוריון, איריס ודניאל קטן וחן וודה .
.לילדים ביים קטעים ל"רחוב סומסום" ואת הסדרה המוזיקלית מדינת המקצבים בהשתתפות להקת טררם בערוץ הופ! ואת "איני מיני מו בארץ האנגלית", בכיכוב מיקי קם שכלל בימוי שחקנים באולפן וירטואלי. כתב את ה-DVD "מיקי בחופשה" בכיכוב מיכל מוכתר ואת סדרות הטלוויזיה מיקי בפארק השעשועים ומיקי בספארי עבור yes ושלושה DVD "שירי חגים" עם חני נחמיאס, "ראש כרוב" משירי קובי אושרת. כתב לטלוויזיה החינוכית את "כמה כמה", "קוד 100", מאסטרו, חידון התנ"ך, ולערוץ הופ! לתוכניות "רחוב סומסום", "פטטה מכוכב בטטה" ועוד.
רדיו > היפופוטם

הוא רצה להקים ביחד עם חבריו תוכנית רדיו. אחד מהם היה אייל שינדלר, שעבד ב"ראשונית" – תחנת הרדיו של ראשון לציון. גור אריה ביחד עם נמרוד יזהר וליאור אברבנאל כתבו את הטקסט, הקליטו מראש ושידרו את התוכנית "היפופוטם". אחר-כך התגייסו לצבא ובתום שירותם "היפופוטם" חזרה למשך שנתיים ברדיו תל אביב. אחר-כך כתב, ביים ושיחק בעוד עונה מצולמת של "היפופוטם" באתר פליקס, ושתי עונות נוספות שהופקו עבור נענע10. אלון כתב, ערך, שיחק ,ביים ושידר יחד עם עמיתיו, איל שינדלר, ליאור אברבנל, נמרוד יזהר, אביעד רוטר ברדיו "ראשונית" – תחנת הרדיו של ראשון לציון, ואת הגרסה המורחבת של התכנית במשך שנתיים ברדיו תל אביב. החל משנת 1999 שודרה תוכנית לילית ברדיו תל אביב, והיא כללה מערכוני נונסנס רבים. בין מערכוניה המפורסמים: קולנועפון, תדריך יציאה לחיילים, חנות מתנות לגבר, פרפר נחמד הפרק האבוד, היפומחזמר, ורבים נוספים.
במהלך קיץ 2000 שודרה התוכנית בשידור יומי לפני שחזרה למתכונתה השבועית. כל תוכנית כללה גם משימה הומוריסטית למאזינים ופינות כמו "הפינה בחרוזים", "חמשיר האמצע", "משחק החורף הקטן שהקדים את זמנו". הפינה "שיר בשקל" כללה שירים הזויים וראיונות עם יוצריהם, שיא הפינה היה ספיישל שיר בשקל. כמו כן, כללה התוכנית ג'ינגלים, פרסומות פיקטיביות, אורחים באולפן ועוד. אורחים מיוחדים: ארז טל, דודו זר, ירמי קפלן ומיכל ניב. מערכון נבחר מהיפופוטם שודר בתוכנית הרדיו "היפות והאמיצות" מדי שבוע.
כתב, ביים ושיחק בשלוש עונות מערכונים מצולמים לאינטרנט של "היפופוטם", באתר פליקס ושתי עונות נוספות שהופקו עבור נענע10. בהפקת הווידאו נוספו דמויות חדשות וחלק מדמויות הרדיו השתנו, כמו שועלי שהפך משוטר לבובה של סרטן מדבר.
המשיך כשחקן ובמאי במופע "היפופוטם על הבמה" שנערך במשבצת שישי בערב בסינמטק תל אביב. מופע מערכוני נונסנס עם הדמויות מתוכנית הרדיו והאינטרנט. תוכן המופע השתנה מדי חודש ולכן קהל קבוע היה חוזר ומשתתף בו. בסיום האירוע הוקרן הסרט "המוסד הסגור".
רדיו > היפות והאמיצות

היה שותף להפקת התכנית "היפות והאמיצות" - תוכנית רדיו בהנחיית מיכל ניב ותמר מרום ואחר-כך ניב ועינב גלילי ברדיו תל אביב.
רדיו > צ'ט ברשת

יחד עם יוצאי התכנית היפופוטם שידר ברדיו תל אביב את "צ'ט ברשת". במסגרתה הוקרן על מסך הטלוויזיה של ערוץ 2 צ'ט בהשתתפות הצופים. הפסקול שודר מרדיו תל אביב וכלל דיאלוגים מצחיקים ומשחקי רדיו עם המאזינים. ביניהם המשחק "גורו" - בו שני אנשים זרים מנסים למצוא מכר משותף, והמשחק "מי רוצה שקל" - פרודיה על מי רוצה להיות מיליונר.
מלחין ומעבד

אלון גור אריה הלחין את "שיר אהובת הסוכן" בביצוע מיקי קם מתוך סרטו המוסד הסגור ואת "המנון המוסד" שמופיע גם בסרט "המוסד".
הלחין את "לפרוש כנפיים" בביצוע עדי כהן, שיר הנושא מתוך סרטו "מבצע ביצה".
פתיח, שירים מקוריים ופסקול לסדרות ילדים בהן כתב: "ברוכים הבאים לבית ספר חגבים", "הצלצול הוא בשבילי" בערוץ הילדים, "נחשון כל יכול" בערוץ הופ!, "מה שלמה" בערוץ לוגי להם גם כתב את התסריט ושימש כעוזר במאי.
הלחין את הפתיחים והפסקול לסדרות "כיף של חווה" ו"בונבונים" בערוץ בייבי.
ב"היפופוטם" הלחין ועיבד את השירים "מי שלא רוקד דפוק", "בית נקי", שירי סדרת המערכונים "המועדון של שועלי" בהם שימש כבמאי ושחקן. בגרסת הרדיו את שיר הפתיחה, שיר האמצע, היפופסטיבל ושירי פרק המחזמר.
ב-17 ביוני 2023 בוצע "שיר סיום" שכתב והלחין במסגרת מחזמר כשהיה חבר בשכבות הבוגרות של הצופים. במרוצת השנים הפך לשיר השמיניסטים המסורתי. במסגרת אירוע 90 שנה לשבט "שורק" בוצע השיר על ידי המבצעים המקוריים מתוך המחזמר.
מרצה ואיש תקשורת > מרצה

אלון מרצה לקולנוע ומרצה בסדרת הרצאות בשם "מועדון הסרט המופרע" – שנערכת בסינמטקים ת"א, ירושלים, חיפה, ראש פינה ושדרות, אוניברסיטת בן-גוריון, לימודי "זמן אשכול" בסינמה סיטי, קשרי תרבות, מכון אבשלום, מכון מגיד, אסכולות, בית אריאלה, בית ציוני אמריקה ו"האוזן השלישית". בין הנושאים עליהם הוא מרצה: מונטי פייתון, וודי אלן, האחים מרקס, באגס באני, אפרים קישון, חבורת לול, צ'ארלי צ'פלין, מל ברוקס, סאות'פארק, שייקה אופיר, רובין ויליאמס, חיים טופול ועוד. הרצאותיו סוקרות תופעות קומיות וביוגרפיות בצורה קלילה ומשעשעת. לרוב מתמקד אלון בסיפורם של אנשים ששינו את ז'אנר הקומדיה. בסוף ההרצאה מוקרן סרט באורך מלא.
הוא כותב טור אישי ב-ynet – סדרת כתבות על תולדות יוצרי הקומדיות הקולנועיות הגדולות בהיסטוריה ותופעות קולנועיות מעולם הקומדיה.
בתקשורת מנחה אלון אירועים מיוחדים, עם זיקה לקולנוע וקומדיה: איחוד שחקני "מבצע סבתא" בסינמטק ת"א, ערב עם יוצרי הסדרה "הפרלמנט" בסינמטק ירושלים, ערב עם הבמאי אבי נשר והשחקן אדיר מילר בהפקת איגוד התסריטאים, מפגש עם ד"ר רפי קישון להקרנת גרסה אלטרנטיבית באנגלית לסרט "תעלת בלאומילך", את דן וולמן על בימוי "הרימו עוגן". ראיין מול קהל את דייוויד צוקר על הקומדיות שכתב וביים, את המפיק לארי קסנוף על "מורטל קומבט" בפסטיבל הסטודנטים 2023. ב-2024 את אבי כהן על בימוי "הקרב על הוועד" ואת יעקב קוצקי על הפקת "שלאגר" במסגרת מחווה לאסי דיין.
הופעות נוספות בתקשורת

אלון מתארח בתוכניות רדיו שונים על יצירתו, קולנוע וקומדיה. ביניהם הגשת משדר טקס האוסקר 2014 בגלי צה"ל עם ענבל גזית ושוב ב-2015 וב-2016. בתוכנית "המילה האחרונה" בהגשת ג'קי לוי ואברי גלעד ובתוכנית "גידי גוב וחברים" ברדיו תל אביב דיבר על נושאי קולנוע. ספיישל רדיופוני אודות וודי אלן. השתתף בסדרה "הקרנה פרטית" בערוץ הקולנוע הישראלי בשנת 2020 שעוסקת באבני דרך בקולנוע הישראלית בפרקים שעוסקים בקולנוע ישראלי וב-2024 בפרק "מחזות הזמר" כשותף לשיחה עם אבי נשר. באותה שנה התארח בתוכניתו של קובי מידן "סוכן תרבות" לציון יום הולדתו המאה של אפרים קישון לצד גילה אלמגור ועידו רוזנטל. אלון הוא אורח חוזר בתוכניות רדיו וטלוויזיה -"פסטיבל כאן" בהגשת דני מוג'ה ויונתן גת, "חיות במה", "חיות במה צוחקות" בטלוויזיה החינוכית.
ב-2025 התארח גור אריה בפודקאסט "אחד ביום" אודות סרטו "ימים טובים: סיפור חייו של זאב רווח"
יצירות בולטות

| מספר | שנה | שם בעברית | שם באנגלית | תפקידיו> במאי | תפקידיו> מפיק | תפקידיו> תסריט | תפקידיו> מלחין | תפקידיו> שחקן | הופעה בתפקיד |
| --- | --- | --- | --- | --- | --- | --- | --- | --- | --- |
| 1 | 1994-1995 | היפופוטם (ראשונית) | Hipopotam |  |  |  |  |  | האיש המעצבן, מלכישוע חום, מראיין שועלי ועוד. |
| 2 | 2000 | מלחמת המלבי | Malabi Wars |  |  |  |  |  |  |
| 3 | 1999-2001 | היפופוטם (רדיו ת"א) | Hipopotam |  |  |  |  |  | האיש המעצבן, קריין 60 שניות, מוכר מתנות לגבר. |
| 4 | 2003 | נחשון כל יכול |  |  ע.במאי |  |  |  |  |  |
| 5 | 2004 | מה שלמה | Ma Shlomo | ע.במאי |  |  |  |  |  |
| 6 | 2005-2006 | הצלצול הוא בשבילי / בי"ס חגבים | Beit Sefer Hagavim |  ע.במאי |  |  |  |  |  |
| 7 | 2007 | המוסד הסגור | Israeli Intelligence |  |  |  | שיר הנושא "שיר אהובת הסוכן" + המנון המוסד |  | שומר נשיא ארצות הברית |
| 8 | 2007 | היפופוטם (סדרת מערכונים) | Hipopotam |  |  |  |  |  | מנשה, בודניוק, פיני ועוד |
| 9 | 2008 | עד כאן עם יעקב כהן |  |  |  |  |  |  | בתור עצמו |
| 10 | 2009-2013 | המקום האמיתי / רחוב סומסום / תעלומות מהאגדות / בי"ס למכשפים / מדינת המקצבים / קיץ דיגיטלי |  |  |  |  |  |  |  |
| 11 | 2013 | עמיל'ה |  |  |  |  |  |  |  |
| 12 | 2015 | סרט אפס | Seret Efes |  |  |  |  |  | האמרגן אריה |
| 13 | 2015 | גויאבות | Guavas |  |  |  |  |  | אלון השכן |
| 14 | 2016 | קצפת ותות |  |  |  |  |  |  |  |
| 15 | 2016 | האוצר מעבר לנהר | The Treasure Across the River |  |  |  |  |  |  |
| 16 | 2017 | מבצע ביצה | Oparation Egg |  |  |  |  שיר הנושא "לפרוש כנפיים" |  |  |
| 17 | 2019 | המוסד | !Mossad |  |  |  |  המנון המוסד |  | סיגי 3000 / נוסע ברכבת |
| 18 | 2022 | אנחנו לא ניפרד לעולם | We'll Never Say Goodbye |  |  |  |  |  | מראיין |
| 19 | 2024 | המוסד: ברית ואף מילה | The PM Circumcision |  |  |  |  |  |  |
| 20 | 2024 | ספי |  | במאי נוסף |  |  |  |  |  |
| 21 | 2025 | ימים טובים: סיפורו של זאב רווח | Better Days: The Story of Ze'ev Revach |  |  |  |  |  | מראיין |
| 22 | 2026 | סרט פיצ'ר Untitled |  |  |  |  |  |  |  |
| 23 | 2026 | סרט תיעודי Untitled |  |  |  |  |  |  |  |
בצילומי קרטושקס
על סט בית ספר למכשפים, מימין לשמאל - ליאת הר לב, עידו מוסרי, אלון גור אריה, ליאור פאוקר
על סט הסרט "המוסד הסגור" - רון שחר
על סט "היפופוטם" עם נמרוד יזהר
בערוץ הילדים, מימין לשמאל - רוני דואני, אלון גור אריה, מושיק גלמין, דון לני גבאי
על סט "תעלומות מהאגדות", מימין לשמאל - אלון גור אריה, קרן שניוק, אביגיל ערמון לוי, תומר שרון
חיים אישיים

אלון גור אריה נשוי, אב לשניים ומתגורר בגבעתיים.
הערות שוליים

↑  50 אנשי השנה בתרבות ובבידור, באתר ‏מאקו‏, 26 בספטמבר 2019
↑  ימים טובים: סיפורו של זאב רווח, באתר פסטיבל הסרטים הבינלאומי ה-40 חיפה
↑  אבנר שביט‏, מהפכן של שמחה: פרידה מזאב רווח, האייקון שעשה מהפכה בקולנוע הישראלי, באתר וואלה, 19 בינואר 2025
↑  הוט ו-yes נפרדות בכאב: "יום עצוב ואבידה גדולה", באתר אייס, 18 בינואר 2025
| --- | --- |
בקרת זהויות :  NLI: 987009165344205171  VIAF: 15160975772817282990   WorldCat (עם VIAF): 15160975772817282990 
אלון גור אריה בהרצאה
על סט הסרט "המוסד הסגור"
סאני (סדרת טלוויזיה)

| --- | --- |

לוגו הסדרה
 סוגה:  סדרת טלוויזיה לילדים
 כותבים:  בריאן הולפלד 
 מדבבים:  ראו כאן
 מדבבים בעברית:  ראו כאן
 ארץ מקור:  קנדה קנדה ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  2
 מספר פרקים:  60
 הפקה
 חברת הפקה:  Sony Pictures Television Kids 
 הפצה:  Paramount Media Networks 
 מוזיקה:  ג'ורג' גבריאל 
 אורך פרק:  21 דקות
 שידור
 רשת שידור:  ניקלודיאון
 רשת שידור בישראל:  ניק ג'וניור
 תקופת שידור מקורית:  21 באוגוסט 2017 – 1 במרץ 2020
 תקופת שידור בישראל:  2018 – 2021
 קישורים חיצוניים
 www.nickjr.com/sunny-day/
 דף התוכנית ב-IMDb
 
סאני (באנגלית: Sunny Day) היא סדרת אנימציה קנדית-אמריקאית לילדים שנוצרה על ידי אייבי לונגסטף, נכתבה על ידי ג'ודי ריינולדס, בריאן הוהלפלד ואלן דנטון ובוימה על ידי שון סלס דייב, בארטון תומאס וג'ואי סו.
הסדרה שודרה במקור ב-21 באוגוסט 2017 בניקלודיאון. בישראל הסדרה שודרה בדיבוב לעברית בשנת 2018 בניק ג'וניור. הסדרה היא בת 2 עונות ו-60 פרקים באורך 21 דקות כל אחד.
עלילה

הסדרה עוקבת אחר מעצבת שיער מקצועית בשם סאני, שעובדת בסלון שלה. סאני משתמשת ביצירתיות ובידע שלה בתחום טיפוח השיער כדי לפתור בעיות.
הדמויות והמדבבים

במאית הדיבוב בעברית היא ענת ניב, ומפיקי הדיבוב של הסדרה הן ענבר שטגר עזרא והדס מוזס.
| שם הדמות | מדבב/ת באנגלית | מדבב/ת בעברית |
| --- | --- | --- |
| סאני | לילה קרופורד | אלונה אלכסנדר |
| דודל | רוב מוריסון | דורון בן-עמי |
| רוקס | אלן לוז ריברה | עדי בר לב |
| בלייר | טיילור לודרמן | עינת אזולאי |
| טימי | קווין דודה | תומר לוי |
| סינדי | מליוסה ואן דר שיף | מאי יעקובסון |
| סקרץ' | ג'וש רובן | דניאל מגון |
הניהול המוזיקלי ותרגום השירים נעשו על ידי ענת ניב, אמנואל שטיינבאום, דורון ברגר, מיכל בכר ואפי בן ישראל.
שידור

| עונה | עונה | מספר פרקים | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | רשת שידור |
| --- | --- | --- | --- | --- | --- | --- |
|  | 1 | 40 | 27 | 21 באוגוסט 2017 | 10 באוגוסט 2018 | ניקלודיאון |
|  | 1 | 40 | 13 | 21 באוקטובר 2018 | 23 ביוני 2019 | ניק ג'וניור |
|  | 2 | 20 | 9 | 14 באפריל 2019 | 1 בדצמבר 2019 | ניק ג'וניור |
|  | 2 | 20 | 11 | 1 במרץ 2020 | 1 במרץ 2020 | פריים וידאו |
פרקים > עונה 1

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקורי ארצות הברית |
| --- | --- | --- | --- | --- |
| 1 | 1 | יום החברות | Friendship Day | 19 בספטמבר 2017 |
| 2 | 2 | סאני והנסיכות | Sunny and the Princesses | 31 באוגוסט 2017 |
| 3 | 3 | טימי והתפוחים | If Timmy Gives You Apples | 3 בנובמבר 2017 |
| 4 | 4 | אהבה פרוותית | Puppy Love | 25 באוגוסט 2017 |
| 5 | 5 | חברות בלהקה | Band Together | 10 באוגוסט 2018 |
| 6 | 6 | צוות האופנה | Style Swap | 29 באוגוסט 2017 |
| 7 | 7 | דבקות במטרה | Stick With Me | 21 באוגוסט 2017 |
| 8 | 8 | רשימת משאלות יום ההולדת של סאני | Sunny's Birthday Wish List | 23 באוגוסט 2017 |
| 9 | 9 | תחרות הפיסול האמנותי | The Topi-Hairy Contest | 20 באוקטובר 2017 |
| 10 | 10 | הביקור המלכותי | The Royal Visit | 27 באוקטובר 2017 |
| 11 | 11 | טעות בשליחות | Messenger Mix-Up | 6 באוקטובר 2017 |
| 12 | 12 | הכלב המנצח | Top Dog | 21 בספטמבר 2017 |
| 13 | 13 | הדובי של ג'וניור | Junior's Teddy Bear | 13 בספטמבר 2017 |
| 14 | 14 | מרדף דלעת | Pumpkin Pursuit | 13 באוקטובר 2017 |
| 15 | 15 | יום בחוף הים | A Day At The Beach | 4 ביוני 2018 |
| 16 | 16 | סגנון פרוע | Wild Styled | 1 בדצמבר 2017 |
| 17 | 17 | המכון של לייסי | Lacey's Salon | 17 בנובמבר 2017 |
| 18 | 18 | הליצנית | Clowning Around | 9 בפברואר 2018 |
| 19 | 19 | ההופעה הלא פשוטה של סאני | Sunny Not So Simple Concert | 19 בינואר 2018 |
| 20 | 20 | לא שודר | Best Christmas Ever | 8 בדצמבר 2017 |
| 21 | 21 | כדורי פודל לנצח | Poodle Puff Pals | 23 במרץ 2018 |
| 22 | 22 | הקרקס של סאני | Cirque Du Sunny | 13 באפריל 2018 |
| 23 | 23 | סינדי ומכונת הקאפקייק | Cindy and the Cupcake Machine | 4 בנובמבר 2018 |
| 24 | 24 | קבוצת סאני | Sunny Squad | 9 ביולי 2018 |
| 25 | 25 | מסיבת פיג'מות בהפתעה | Sleepover Surprise | 11 ביוני 2018 |
| 26 | 26 | הדיוקן המלכותי | The Royal Portrait | 14 במאי 2018 |
| 27 | 27 | בית לנצח | The Forever Home | 18 ביוני 2018 |
| 28 | 28 | לולו פיית וודלנד | Lulu The Woodland Fairy | 25 ביוני 2018 |
| 29 | 29 | מסיבת פאנקייק | Pancake Party | 28 באוקטובר 2018 |
| 30 | 30 | חברים לריקוד | Dance Buddies | 11 בנובמבר 2018 |
| 31 | 31 | האחים הגולשים | Skating Siblings | 18 בנובמבר 2018 |
| 32 | 32 | היום הגדול של טימי | Timmy Big Day | 21 באוקטובר 2018 |
| 33 | 33 | ההרפתקה של ויולט | Violet's Adventure | 25 בנובמבר 2018 |
| 34 | 34 | מכון יופי לחיות מחמד | Pet Parlor | 3 בפברואר 2019 |
| 35 | 35 | צמד שונה | A Different Duo | 2 בדצמבר 2018 |
| 36 | 36 | בעיות במכון יופי | Parlor Problems | 24 בפברואר 2019 |
| 37 | 37 | תות שמח מאוד | A Berry Good Smell | 24 במרץ 2019 |
| 38 | 38 | לקפוץ | Jump | 13 בינואר 2019 |
| 39 | 39 | הוורד בעל שלושת הראשים | 3 Headed Rose | 19 במאי 2019 |
| 40 | 40 | החתונה המלכותית | The Royal Wedding | 23 ביוני 2019 |
פרקים > עונה 2

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקורי ארצות הברית |
| --- | --- | --- | --- | --- |
| 41 | 1 | הבוס דודל | Doodle the Boss | 28 ביולי 2019 |
| 42 | 2 | סאני ומופע האביב | Sunny and the Springtacular | 14 באפריל 2019 |
| 43 | 3 | עסקי קופים | Monkey Business | 25 באוגוסט 2019 |
| 44 | 4 | תביאו אותה לווטרינרית | Get Her to the Vet | 15 בספטמבר 2019 |
| 45 | 5 | סאני והגרום ווורום | Sunny and the Groom & Vroom | 29 בספטמבר 2019 |
| 46 | 6 | דודל והפודל | Doodle and the Poodle | 13 באוקטובר 2019 |
| 47 | 7 | קדימה סאני | Sunny-Go-Round | 3 בנובמבר 2019 |
| 48 | 8 | מסיבת נסיכות פרוותית | Princess Puppy Party | 17 בנובמבר 2019 |
| 49 | 9 | הצלחה מסחררת | Commercial Success | 1 בדצמבר 2019 |
| 50 | 10 | על קרח דק | On Thin Ice | 1 במרץ 2020 |
| 51 | 11 | התור של בלייר | Blair's Appointment | 1 במרץ 2020 |
| 52 | 12 | רצים אחרי הקשתות | Chasing Rainbows | 1 במרץ 2020 |
| 53 | 13 | יום שיער-בוט רע | Bad Hairbot Day | 1 במרץ 2020 |
| 54 | 14 | יום חופשי | Blair's Day Off | 1 במרץ 2020 |
| 55 | 15 | מצעד הפרחים | The Flower Parade | 1 במרץ 2020 |
| 56 | 16 | מצב שעיר | A Hairy Situation | 1 במרץ 2020 |
| 57 | 17 | חבר עט | Pin Pal | 1 במרץ 2020 |
| 58 | 18 | תקועים בים | All At Sea | 1 במרץ 2020 |
| 59 | 19 | צרה צרורה | Double Trouble | 1 במרץ 2020 |
| 60 | 20 | סאני ופסטיבל הזיקוקים | Sunny and the Fireworks Festival | 1 במרץ 2020 |
אוטאקאר ריטיר

| --- | --- |
אין תמונה חופשית
 לידה:  26 ביוני 1913 ויסוקה מיטו, האימפריה האוסטרו-הונגרית האימפריה האוסטרו-הונגרית
 פטירה:  6 במאי 1979 (בגיל 65) אוסטרבה, צ'כוסלובקיה צ'כוסלובקיה
 מקום קבורה:  בית הקברות של וינוהראדי 
 מדינה:  צ'כוסלובקיה 
 השתייכות:   צבא צ'כוסלובקיה
 תקופת הפעילות:  1935–1968 (כ־33 שנים)
 דרגה:  גנרל ארמייה
 תפקידים בשירות
 מפקד הקורפוס ה-3 מפקד המחוז הצבאי ה-1 ראש המטה הכללי
 פעולות ומבצעים
 מלחמת העולם השנייה
 
אוטאקאר ריטר (בצ'כית: Otakar Rytíř‏; 26 ביוני 1913 – 6 במאי 1979) היה גנרל ארמייה צ'כוסלובקי אשר שימש כראש המטה הכללי של צבא צ'כוסלובקיה בין 1958–1968.
ביוגרפיה

ריטר נולד בוויסוקה מיטו ב-26 ביוני 1913. ב-1932 הוא החל ללמוד משפטים באוניברסיטת קארל בפראג, אולם עזב את הלימודים לאחר שלושה סמסטרים. ב-1935 הוא התגייס לצבא צ'כוסלובקיה והוכשר כקצין ארטילריה. באוגוסט 1937 הוא מונה למפקד סוללת תותחנים. בעקבות הכיבוש הגרמני של צ'כוסלובקיה במרץ 1939, הוא עזב את הארץ ונמלט לפולין, שם חבר ליחידות מהצבא הצ'כוסלובקי הגולה. לאחר נפילת פולין הוא נמלט לברית המועצות, ונכלא במחנה מעצר של הנ.ק.ו.ד. בעקבות מבצע ברברוסה, החלו הסובייטים להקים יחידות צ'כוסלובקיות שיסייעו בלחימה נגד הגרמנים. ריטר התגייס לצבא הצ'כוסלובקי הגולה, ועד סוף המלחמה השתתף בקרבות רבים וטיפס בסולם הדרגות. עם סיום המלחמה הוא היה מאיור וראש מטה רגימנט תותחי שדה של הקורפוס הצ'כוסלובקי הראשון.
עם סיום המלחמה, ריטר חזר לצ'כוסלובקיה והתגייס מחדש לצבא הצ'כוסלובקי. ב-1 באפריל 1946 הוא נשלח למוסקבה לצורך השלמת הכשרתו הצבאית. ב-30 באפריל 1947 הוא החל ללמד באקדמיה הצבאית בפראג. ב-15 במאי 1949 הוא מונה לסגן מפקד הבריגדה ה-13. ב-1 באוקטובר 1950 הוא מונה למפקד הבריגדה. ב-15 באוקטובר הוא הועבר לפקד על הקורפוס ה-3. ב-15 ביולי 1951 הוא מונה לראש מטה המחוז הצבאי ה-1. ובינואר 1952 הוא הועבר לשמש כסגן מפקד המחוז. ב-27 באפריל 1953 הוא מונה למפקד המחוז.
ב-4 ביוני 1956 הוא מונה לסגן שר ההגנה. ב-28 ביולי 1958 הוא מונה לראש המטה הכללי. ב-1 במאי 1966 הוא הועלה לדרגת גנרל ארמייה. ב-19 באפריל 1968 הוא פרש מהצבא והפך לחוקר עצמאי במכון להיסטוריה צבאית בפראג. ב-25 ביולי 1969, בעקבות פלישת כוחות ברית ורשה לצ'כוסלובקיה (האביב של פראג), הוא מונה למתאם בין ממשלת צ'כוסלובקיה לכוחות הזרים השוהים בארץ. הוא נפטר באוסטרבה ב-6 במאי 1979.